**फीना** भारत के उत्तर प्रदेश राज्य के बिजनौर ज़िले में स्थित एक प्रसिद्ध गाँव है। अंग्रेजी में ग्राम फीना की कई वर्तनी /स्पेलिंग पढ़ने को मिलती हैं जैसे Pheena, Pheona, Feena, Funa, Fina.

स्वतंत्रता आन्दोलन में ग्राम फीना के लगभग 350 लोगों ने हिस्सा लिया. इनमें से दो सेनानियों ने आन्दोलन की गतिविधियों में अपने प्राणों का बलिदान दिया तथा अट्ठारह सेनानी जेल भेजे गए. वर्ष 2021 में इनकी स्मृति में बेल वाला चौक पर एक भव्य स्मारक ग्राम फीना कल्याण समिति के तत्वाधान में बनवाया गया. कारगिल युद्ध में ग्राम फीना के नायक अशोक कुमार ने देश के लिए अपने प्राणों का बलिदान दिया. इनकी प्रतिमा भी बेल वाला चौक पर स्थापित है. फीना में जन्मे और उत्तर प्रदेश पुलिस में इंस्पेक्टर हरिराज सिंह ने ऑन ड्यूटी बदमाशों को काबू करते समय अपने प्राणों का बलिदान किया था. इस गाँव के कुछ व्यक्ति विश्वयुद्ध में सैनिक के रूप में शामिल हुए थे. फीना के हरिपाल शास्त्री विधायक और जिला पंचायत अध्यक्ष बने. गाँव के महिपाल सिंह को राज्य अध्यापक पुरस्कार मिला. फीना में लोकदेवता जाहरवीर गोगा जी का बड़ा मेला भाद्रपद (भादो) माह में हर साल खेड़े पर लगता है. यहाँ जाहरदेव को समर्पित एक भव्य मंदिर मेला कमेटी द्वारा बनवाया गया है फीना में बने मिट्टी के बर्तन भी प्रसिद्ध हैं. यहाँ की मिट्टी काफी उपजाऊ है, फीना में गन्ना बड़ी मात्रा में होता है हालाँकि यहाँ सभी मुख्य फसलें पैदा हो जाती हैं. अंग्रेजी काल से ही ग्राम फीना अच्छी शिक्षा के लिए जाना जाता है. पुराने जमाने में प्राथमिक विद्यालय तथा सार्वजानिक आर्य इन्टर कालेज फीना का नाम दूर दूर तक रहा है. इनसे पढ़कर फीना के सैकड़ों लोग सरकारी सेवा और उच्च पदों पर पहुँचे हैं. वर्तमान में इनके अलावा फीना में लगभग आठ छोटे बड़े विद्यालय संचालित हैं. इनमे श्री हरिपाल शास्त्री स्मारक महाविद्यालय फीना उच्च शिक्षा प्रदान कर रहा है. फीना के वीरेंद्र सिंह चौहान मुख्य अभियंता बने इनके सुपुत्र अखिलेश चौहान भारतीय वायु सेना में पायलेट बने. ग्राम फीना को राजस्थान मूल के राजा अमरजीत सिंह ने सन 1545 के आसपास पुनर्स्थापित किया था. पहले यह गाँव खेड़े पर बसा था. भवन निर्माण तकनीक जनजागरण अभियान, क्षेत्रीय इतिहास संकलन एवं लेखन अभियान तथा पेड़ जियाओ अभियान के संयोजक फीना के इंजीनियर हेमंत कुमार को तकनीकी लेखन के लिए उत्तर प्रदेश सरकार के हिंदी संस्थान ने प्रदेश स्तरीय सम्पूर्णानन्द नामित पुरस्कार और पचहत्तर हजार की इनाम राशी प्रदान की है इनको जल अभियांत्रिकी में जनोपयोगी और उत्कृष्ट शोध के लिए जल शक्ति मंत्री और विभागध्यक्ष सिंचाई विभाग द्वारा प्रदेश स्तरीय ए० एन० खोसला पदक दिया गया. ये स्थानीय इतिहास, आविष्कार नवाचार, हरियाली विस्तार आदि में भी बड़ा काम कर चुके हैं. इं० हेमंत कुमार के सात आविष्कारों को भारत सरकार से पेटेंट मिल चुका है और इनकी लिखी दस पुस्तक प्रकाशित हो चुकी हैं. फीना के अनेक लोग सफल उद्यमी हैं अनेक विदेशों में अच्छे पदों पर कार्य कर रहे हैं. फीना के छह लोग देश की विभिन्न शिक्षण संस्थानों में विभागाध्यक्ष बन चुके हैं. फीना गुड़ और चीनी उत्पादन इकाईयों के लिए भी प्रसिद्ध रहा है.

बिजनौर

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the वेबैक मशीन," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  इं० हेमन्त, कुमार (2022). *ग्राम फीना के स्वतंत्रता संग्राम सेनानी और उनकी संघर्ष गाथा*. same. पृ॰ 03. आई॰ऍस॰बी॰ऍन॰ 978-93-5636-600-8.
4. ↑  "Pheona".
5. ↑  इं० हेमन्त, कुमार (2022). *ग्राम फीना के स्वतंत्रता संग्राम सेनानी और उनकी संघर्ष गाथा*. पृ॰ 03. आई॰ऍस॰बी॰ऍन॰ 978-93-5636-600-8.
6. ↑  इं० हेमन्त, कुमार (2022). *ग्राम फीना के स्वतंत्रता संग्राम सेनानी और उनकी संघर्ष गाथा*. भारत. पृ॰ 23. आई॰ऍस॰बी॰ऍन॰ 978-93-5636-600-8.
7. ↑  इं० हेमन्त, कुमार (2023). *कारगिल युद्ध के अमर बलिदानी नायक अशोक कुमार*. भारत. पृ॰ 51. आई॰ऍस॰बी॰ऍन॰ 978-93-5967-357-8.
8. ↑  इं० हेमन्त, कुमार (2022). *ग्राम फीना के स्वतंत्रता संग्राम सेनानी और उनकी संघर्ष गाथा*. INDIA. पृ॰ 78. आई॰ऍस॰बी॰ऍन॰ 978-93-5636-600-8.
9. ↑  इं० हेमन्त, कुमार (2022). *ग्राम फीना के स्वतंत्रता संग्राम सेनानी और उनकी संघर्ष गाथा*. India. पृ॰ 09. आई॰ऍस॰बी॰ऍन॰ 978-93-5636-600-8.
10. ↑  इं० हेमन्त, कुमार, फीना बिजनौर (2019). *विविध प्रकार के भवनों का परिचय एवं नक्शे*. INDIA. पृ॰ 95. आई॰ऍस॰बी॰ऍन॰ 978-93-5382-088-6.
11. ↑  इं० हेमन्त, कुमार, फीना बिजनौर (2023). *कारगिल युद्ध के अमर बलिदानी नायक अशोक कुमार*. INDIA. पृ॰ 38. आई॰ऍस॰बी॰ऍन॰ 978-93-5967-357-8.
12. ↑  इं० हेमन्त,, कुमार, फीना बिजनौर (2020). *ग्राम फीना का संक्षिप्त परिचय*.सीएस1 रखरखाव: फालतू चिह्न (link)
13. ↑  "बिजनौर -विकिपीडिया".